Colorado

Colorado er en delstat i USA. 

Geografi
Colorado er som Wyoming formet som et «rektangel». Staten grenser mot Utah i vest, Wyoming i nord, Nebraska i nordøst, Kansas i øst og New Mexico og Oklahoma i sør. Staten deler også et hjørne med Arizona i sørvest.

Colorado er kjent som en fjellstat, og den vestre halvdelen av staten domineres av fjellkjeden Rocky Mountains. Østre del av staten er dominert av høysletter. Colorado er den eneste delstaten i USA hvor alt areal ligger mer enn {{formatnum:1000 moh.}} Befolkningen er for det meste konsentrert om de store byene Denver og Colorado Springs midt i staten, på østsiden av fjellene.

Historie
Det var en del oppdagelsesreisende som dro til Colorado fra 1830-tallet, men det var oppdagelsen av gull som fikk igang den store innflyttingen. I 1859 begynte det store Colorado-gullrushet, men da gullet tok slutt tidlig på 1860-tallet ble mange av byene forlatt.

Colorado ble en stat i 1876, 100 år etter at USA ble uavhengig. Colorado kalles derfor ofte The Centennial State.

Økonomi
Det viktigste jordbruket i Colorado er storfeproduksjon og korn. Gårdsbrukene er relativt store, og landbruksarealet er også ganske stort i amerikansk målestokk. Mye er derimot beitemark. 

Føderale myndigheter har flere viktige institusjoner i Colorado, blant annet er både luftforsvarsakademiet og luftforsvarskommandoen, NORAD plassert i nærheten av Colorado Springs. Denver er et viktig transport- og finanssentrum.

Turisme er også viktig for Colorados økonomi, og vintersportssteder som Copper Mountain og Aspen er betydelige. 

Kullkraft er den suverent største energikilden, med en produksjon på 35,8 mrd. kWh i 2006.

 Økonomiske nøkkeltall verdi % av BNP År. kilde BNP  230,5 mrd US$ 2006, Commerce Dept, Bureau of Economic Analysis, US Arbeidsløshet  4,3%  2006, Labor Dept, Bureau of Labor Statistics, US Andel fattige  10,6%  2005-06, Commerce Dept, Bureau of the Census, US Inntekt per innb  39 186 US$  2006, Commerce Dept, Bureau of Economic Analysis, US
Kilde: The World Almanac 2008, side 45 og 555-587.

Politikk
Politisk regnes Colorado som en vippestat som sender både demokrater og republikanere til Kongressen. Colorado sender en demokrat og en republikaner til Senatet mens statens delegasjon i Representantenes hus fra januar 2019 har fire demokrater og tre republikanere. Begge kamre i delstatsforsamlingen har et flertall demokrater; i delstatssenatet er det 19-16 og i delstatshuset er det 41-24. Demokratene erobret også guvernørembetet ved valget i 2006 og har holdt det siden. I 2004 gikk staten så vidt til George W. Bush, mens Barack Obama vant de ni valgmennene i 2008 og 2012 og Hillary Clinton vant 48-43 i 2016. Demokratene hadde partikonventet sitt i Denver i 2008.

Etter en folkeavstemning i 2012 ble all bruk av cannabis legalisert.

 Justis 

Guvernør Jared Polis satte sin signatur på loven som gjør Colorado til den 22. delstaten i USA som avskaffer dødsstraff, - den 24. mars 2020.

loven gjelder drap begått etter 1. juli, - samme år.

Den siste henrettelsen i Colorado fant sted i 1997.

Da Gary Lee Davis fikk giftsprøyten ble han den eneste som er henrettet i delstaten siden USAs høyesterett opphevet forbudet mot dødsstraff i 1976.

To år før det stemte 61 prosent av Colorados innbyggere for å innføre dødsstraff etter at en høyesterettsdom i 1972 i praksis avskaffet straffeformen. Delstaten avskaffet også dødsstraff i en kort periode mellom 1897 og 1901.

 Befolkningsutvikling 

Bureau of the Census estimerte at befolkningstallet i Colorado 1. juli 2023 var , en økning på 1,80 % siden folketellingen i 2020.

Fylker
Colorado består av 64 fylker (counties); det nyeste, Broomfield fylke ble dannet i 2001.

Kjente personer
 Tim Allen
 Henry Brown
 Jack Dempsey
 Douglas Fairbanks
 John Kerry

 Referanser 

 Eksterne lenker 



Kategori:Stater og territorier etablert i 1876
Kategori:1876 i USA